Քաղաքապետարանի աշխատակազմի քաղաքաշինության եւ հողի վերահսկողության վարչության պետ Հ․ Ասատրյանը, ի պատասխան մեր հարցման, արձագանքել է․ «Տեղեկացնում եմ, որ Երեւանի քաղաքապետարանի աշխատակազմի քաղաքաշինության եւ հողի վերահսկողության վարչության պետի 19․07․2018թ․ հ․ 19/Հ-4643 գրությանը կից ներկայացված՝ Երեւանի քաղաքապետարանի հետ 02․02․2018թ․ հ․ 01/18-05/2-5457-55 նախագծի շինարարական հրապարակի կազմակերպման «ՇԿՆ-2» թերթը ստորագրված չի եղել Երեւանի քաղաքապետի կողմից, քանի որ, ըստ սահմանված ընթացակարգի, քաղաքապետի ստորագրությունը դրվում է միայն նախագծի ճարտարապետական մասի գլխավոր հատակագծի էջի վրա, իսկ մյուս թերթերը միայն կնքվում են Երեւանի քաղաքապետարանի ճարտարապետության վարչության համաձայնեցման դրոշմակնիքով (հիշյալ նախագծի էջերի չափերի մեծությամբ պայմանավորված, սույն տեղեկանքին կցվում է այդ էջերի մի հատվածի պատճենները)։ Տեղեկացնում եմ նաեւ, որ Երեւանի քաղաքապետի 09․07․2018թ․ հ-199-Ա հրամանով՝ Երեւանի քաղաքապետարանի աշխատակազմի քաղաքաշինության եւ հողի վերահսկողության վարչության պետ Հայկ Ասատրյանը, 2018թ․ հուլիսի 9-ից մինչեւ հուլիսի 27-ը ներառյալ գտնվել է արձակուրդում, իսկ նույն հրամանի համաձայն՝ վարչության պետի պարտականությունների կատարումը դրվել է վարչության պետի տեղակալ Ռուբեն Խոջայանի վրա, ուստի այդ ժամանակահատվածում վարչության պետի փոխարեն գրությունները ստորագրվել են Ռ․ Խոջայանի կողմից։